
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/26/14.02.2006 

	
	
	


C ă t r e,




 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional convenit prin Note verbale schimbate între Ministerul Afacerilor Externe din România şi Ministerul Afacerilor Externe din Republica Albania, în numele Guvernului României şi al Consiliului de Miniştri al Republicii Albania, transmise la Bucureşti la 26 mai 2005 şi respectiv la Tirana la 15 iulie 2005, pentru modificări aduse la Acordul între Guvernul României şi Guvernul Republicii Albania privind promovarea şi protejarea reciprocă a investiţiilor, semnat la Bucureşti, la 11 mai 1994  Camera Deputaţilor fiind  prima Cameră sesizată, trimis cu adresa nr. PLx 9/01.02.2006.

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

R  A  P  O  R  T    

asupra proiectului de Lege pentru ratificarea Protocolului Adiţional convenit prin Note verbale schimbate între Ministerul Afacerilor Externe din România şi Ministerul Afacerilor Externe din Republica Albania, în numele Guvernului României şi al Consiliului de Miniştri al Republicii Albania, transmise la Bucureşti la 26 mai 2005 şi respectiv la Tirana la 15 iulie 2005, pentru modificări aduse la Acordul între Guvernul României şi Guvernul Republicii Albania privind promovarea şi protejarea reciprocă a investiţiilor, semnat la Bucureşti, la 11 mai 1994 , Camera Deputaţilor fiind prima Cameră sesizată.

În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege pentru ratificarea Protocolului Adiţional convenit prin Note verbale schimbate între Ministerul Afacerilor Externe din România şi Ministerul Afacerilor Externe din Republica Albania, în numele Guvernului României şi al Consiliului de Miniştri al Republicii Albania, transmise la Bucureşti la 26 mai 2005 şi respectiv la Tirana la 15 iulie 2005, pentru modificări aduse la Acordul între Guvernul României şi Guvernul Republicii Albania privind promovarea şi protejarea reciprocă a investiţiilor, semnat la Bucureşti, la 11 mai 1994 , Camera Deputaţilor fiind prima Cameră sesizată, trimis cu adresa nr. PLx 9/01.02.2006.

 La întocmirea prezentului raport, Comisia a avut în vedere: 1)  avizul favorabil nr. PLx9/07.02.2006 al Comisiei pentru politică externă; 2) avizul  favorabil  nr. 58/17.01.2006 al Consiliului Legislativ şi s-a ţinut cont de recomandările făcute de consiliu; 3) avizul favorabil nr. PLx 9/08.02.2006 al Comisiei juridice, de disciplină şi imunităţi.

Proiectul de lege are ca obiect de reglementare ratificarea înţelegerii convenite, sub formă de Protocol adiţional, realizat prin Notele verbale schimbate între Ministerul Afacerilor Externe din România şi Ministerul Afacerilor Externe din Republica Albania, în numele guvernelor celor două state, care au fost transmise la Bucureşti la 26 mai 2005 şi, respectiv la Tirana, la 15 iulie 2005, prin care se aduc modificări la Acordul între Guvernul României şi Guvernul Republicii Albania privind promovarea şi protejarea reciprocă a investiţiilor, semnat la Bucureşti, la 11 mai 1994. Acordul căruia i se aduc amendamentele a fost ratificat de Parlamentul României prin Legea nr. 107/1994.  

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 14 februarie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 22 deputaţi, din totalul de 23 membri ai comisiei.


Raportul comisiei a fost adoptat cu  unanimitate de voturi ( 22 de voturi).

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună spre dezbatere şi adoptare plenului Camerei Deputaţilor proiectul de Lege pentru ratificarea Protocolului Adiţional convenit prin Note verbale schimbate între Ministerul Afacerilor Externe din România şi Ministerul Afacerilor Externe din Republica Albania, în numele Guvernului României şi al Consiliului de Miniştri al Republicii Albania, transmise la Bucureşti la 26 mai 2005 şi respectiv la Tirana la 15 iulie 2005, pentru modificări aduse la Acordul între Guvernul României şi Guvernul Republicii Albania privind promovarea şi protejarea reciprocă a investiţiilor, semnat la Bucureşti, la 11 mai 1994, în forma prezentată.
PREŞEDINTE,

MIHAI TUDOSE






SECRETAR,





NICULA VASILE COSMIN







    




Consilier :










       Alina Hodivoianu

